ՀՀ-ում հակակոռուպցիոն պայքարը պետք է լիարժեք եւ լիաթոք հիմնադրվի եւ իրականացվի․ վարչապետ
07/03/2019 schedule14:56
#Նիկոլ Փաշինյան #ՀՀ կառավարություն #կոռուպցիա
Կառավարության այսօրվա նիստին ՀՀ արդարադատության նախարար Արտակ Զեյնալյանը ներկայացրեց «Հանրային ծառայության մասին» օրենքում փոփոխություններ կատարելու մասին» օրենքի նախագիծը:
2017 թվականի հունիսի 9-ին ընդունվել էր «Կոռուպցիայի կանխարգելման հանձնաժողովի մասին» ՀՀ օրենքը, որով նախատեսվում էր սահմանադրական կարգավորումների համատեքստում ինքնավար մարմնի՝ Կոռուպցիայի կանխարգելման հանձնաժողովի ձեւավորում, սակայն, ինչպես նշեց Զեյնալյանը, մինչ օրս հանձաժողովը չի կազմավորվել․
«Միաժամանակ, «Հանրային ծառայության մասին» 2018 թվականին ընդունված օրենքը գույքի, եկամուտների եւ շահերի հայտարարագրման կարգավորումները գրեթե ամբողջությամբ պայմանավորել է հանձնաժողովի կազմավորմամբ: Հաշվի առնելով Հանձնաժողովը դեռեւս չի կազմավորվել, եւ քանի որ հայտարարագրմանն առնչվող նորմերի ուժի մեջ մտնելը հիմնականում պայմանավորված էր տվյալ մարմնի ստեղծմամբ, փաստացի ստեղծվել է մի իրավիճակ, որի արդյունքում Բարձրաստիճան պաշտոնատար անձանց էթիկայի հանձնաժողովն իրավասու չէ ընդունելու պաշտոնատար անձանց եւ նրանց ընտանիքի անդամների կողմից ներկայացված հայտարարագրերը: Ընդ որում, հայտարարագրերի ներկայացման գործընթացի կասեցումը շատ լուրջ հետեւանքներ կունենա ինչպես վարչական վարույթների եւ համապատասխան քրեական գործերի հարուցման, այնպես էլ միջազգային կազմակերպությունների գնահատման տեսանկյունից», - ասաց նախարարը:
Նախագծի կարգավորումների համաձայն՝ առաջարկվում է «Հանրային ծառայության մասին» օրենքով նախատեսված հայտարարագրման նոր կարգավորումների ուժի մեջ մտնելու ժամկետ նախատեսել 2020 թվականի հունվարի 1-ը։ Զեյնալյանը խնդրեց նախագիծը համարել անհետաձգելի եւ քննարկել ԱԺ առաջիկա նիստերի ընթացքոմ:
Վարչապետի առաջարկով նախագիծն ընդգրկվեց մարտի 13-ի արտահերթ նիստում:
Նիկոլ Փաշինյանն ասաց, որ այս գործընթացքը վեցերորդ գումարման ԱԺ-ն պետք է աներ, բայց չի արվել, ըստ ամենայնի, քաղաքական իրադարձությունների պատճառով․
«Լավ կլիներ, որ արված լիներ, բայց հոկտեմբերից արդեն քաղաքական առումով ԱԺ-ն դե ֆակտո արձակված վիճակում էր, արտահերթ ընտրություններ, եւ խորհրդարանը չհասցրեց անդրադառնալ խնդրին։ Մենք խնդիր ունենք կողմնորոշվելու մեր հետագա հակակոռուպցիոն ռազմավարության հարցում, որովհտեւ այս առաջարկվող տարբերակին ընդդիմությունն էլ է կողմ քվեարկել, սակայն կողմ քվեարկեցինք, քանի որ հասկանում էինք, որ այդ պահին ավելին անել հնարավոր չէ»։
Փաշինյանն ասաց, որ պետք է արձանագրել՝ հակակոռուպցիոն պայքարը ՀՀ-ում պետք է լիարժեք եւ լիաթոք հիմնադրվի եւ իրականացվի․
«Մեր միակ մտավախությունը կարող է լինել այն, որ իշխանության կառույցների մեջ դիսբալանս չառաջանա»,-եզրափակեց վարչապետը։
14/05/2019schedule13:20
30/11/2018schedule15:05
25/09/2018schedule14:10
20/11/2018schedule19:09